*Tämä artikkeli kuvaa Britannian kuninkaallisen laivaston Daring-luokan hävittäjää. Muita saman nimisiä aluksia on täsmennyssivulla.*

**HMS Defender** (viirinumerot I47 ja D114) oli Britannian kuninkaallisen laivaston Daring-luokan hävittäjä, joka piti alun perin nimetä *HMS Dogstariksi*. Se nimettiin uudelleen huhtikuussa 1946.

Valmistus
---------

*Pääartikkeli: Daring-luokka (hävittäjä, 1949)*
Alus tilattiin 16. helmikuuta 1945 Alexander Stephen and Sonsilta Greenockista, missä köli laskettiin 22. maaliskuuta 1946. Alus laskettiin vesille 27. heinäkuuta 1950 ja valmistui 5. joulukuuta 1952.

Palvelus
--------

Alus liitettiin Kaukoidän laivastoon, jossa se oli lokakuussa 1953 Japanissa Yhdysvaltain laivaston mukana osana 5. risteilijäviirikköä ennen liittymistään 1954 Välimeren laivaston Daring-osasto A:han. Alus oli huollettavana, mistä se palasi palvelukseen 14. kesäkuuta 1955 ollen sekä Koti- että Välimeren laivastoissa. Se osallistui marraskuussa 1956 *HMS Daringin* kanssa Suezin kanavan vallanneen Egyptin vastaisiin sotatoimiin.

Alus osallistui Malesian kriisiin, jolloin se ampui Johorin alueen kohteita. Se osallistui Kyproksen EOKA-terroristijärjestön etsintään.

Alus luokiteltiin 2. lokakuuta 1957 hävittäjäksi jatkaen palvelustaan 2. hävittäjälaivueessa, kunnes se poistettiin 17. helmikuuta 1958 palveluksesta ja siirrettiin Chathamin telakalle. Telakalla aluksen taaemmat torpedoputket poistettiin ja rakennettiin lisää majoitustiloja. Huoltoa seuranneiden koeajojen päätyttyä alus palasi 30. huhtikuuta 1959 palvelukseen Välimeren laivaston 2. hävittäjälaivueeseen, josta se palasi kotivesille huhtikuussa 1960. Alus poistettiin palveluksesta tammikuussa 1961.

Alus oli Chathamissa reservissä vuoteen 1965, jona aikana se siirrettiin 2. huhtikuuta 1962 Chathamin telakalle modernisoitavaksi, jolloin sen etummaiset torpeodputket poistettiin ja alukselle asennettiin tyypin 903 tulenjohtotutka. Se palasi telakalta 1963. Amiraliteetti ilmoitti 9. joulukuuta 1964 aluksen korvaavan 23. saattajalaivueessa *HMS Diamondin*. *Defender* palasi palvelukseen maaliskuussa 1965.

Alus oli Koti- ja Välimeren laivastossa lukuun ottamatta talvea 1966-1967, jolloin se oli valmiustehtävissä Karibialla, kun Saint Vincentillä oli levotonta. Alus oli 1967 suojaamassa laivasto-osastoa sukellusveneiltä, kun brittijoukot vetäytyivät Adenista. Se kolaroi 13. lokakuuta 1967 lievästi *Hr. Ms. Hollandin* kanssa Portsmouthissa. Vaurioiden korjaaminen vei ainoastaan 40 puntaa ja aluksen miehistöä vastaan ei nostettu syytteitä. Alus palasi Britteinsaarille, jossa se poistettiin palveluksesta Devonportissa elokuussa 1969 ja sijoitettiin syyskuussa poistolistalle. Sen kaikki käyttökelpoinen poistettiin ja alus myytiin 10. toukokuuta 1972 romutettavaksi G. A. White and Companylle St. David's Harbouriin ja romutettiin Inverkeithingissä.

Päälliköt
---------

Aluksen päälliköinä olivat:

* Joseph Charles Cameron Henley 1954-1955
* Hardy 1956
* Geoffrey Harry Carew-Hunt 1959-1960
* George Vallings 1967-1970

Lähteet
-------

* English, John: *Obdurate to Daring - British Fleet Destroyers 1941-45*. Windsor, Englanti: World Ship Society, 2008. ISBN 978-0-9560769-0-8. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)

### Viitteet

1. ↑  English, John s. 209
2. 1 2  English, John s. 190
3. ↑  Britains-smallwars.com - Malesia (Arkistoitu – Internet Archive)
4. ↑  Britains-smallwars.com - Kypros (Arkistoitu – Internet Archive)
5. 1 2  English, John s. 191
6. ↑  britain-smallwars.com Aden (Arkistoitu – Internet Archive)

*Daring*-luokan hävittäjät

|  |  |
| --- | --- |
| Royal Navy | *HMS Dainty* - *HMS Daring* - *HMS Decoy* - *HMS Defender* - *HMS Delight* - *HMS Diamond* - *HMS Diana* - *HMS Duchess* |
| Perun laivasto | *BAP Palacios* - *BAP Ferré* |
| Australian laivasto | *HMAS Duchess* - *HMAS Vampire* - *HMAS Vendetta* - *HMAS Voyager* |

|  |
| --- |
| Edeltäjä: *Weapon*-luokka – Seuraaja: *County*-luokka |